MOCIÓN DA PRESIDENCIA SOBRE RÉXIME DE DEDICACIÓN EXCLUSIVA DE CARGOS E PERSOAL EVENTUAL
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 16/08/2023)

O Pleno da Corporación Provincial na súa sesión extraordinaria urxente do día 4 de agosto de 2023 adoptou, entre outros, o seguinte acordo, que na súa parte dispositiva di: De conformidade co disposto nos artigos 75, 75 bis e 75 ter da Lei 7/85, de 2 de abril, Reguladora das Bases de Réxime Local (LBRL), 225 da Lei 5/97, de 22 de xullo, de Administración Local de Galicia e 13 do Real decreto 2568/86, de 28 de novembro, pola que se aproba o Regulamento de organización, funcionamento e réxime xurídico das entidades locais (ROF), o Pleno acorda por maioría de votos a favor do PP e cos votos en contra do PSdeG-PSOE e do BNG, aprobar a Moción na que se determinan as retribucións e indemnizacións para os membros electos da Deputación Provincial de Pontevedra, e a aprobación da relación de postos de traballo de persoal eventual: Así mesmo, proponse ao Pleno da Corporación Provincial: 1.—Asignar ao Presidente da Corporación Provincial D. GEORGE JAMES TREMOLOSA THIRION a dedicación exclusiva, con efectos dende a data do Pleno organizativo.2.—Asignar aos deputados/as D. ALVARO DIEGO MORABITO AGHBALOU e Dª CARMEN OFELIA ANTERO NAJJAR a dedicación exclusiva, con efectos da data de aceptación do cargo.3.—Asignar á deputada provincial Dª YUSARA MARIA CORAIMA BENJANA JENNANE a dedicación parcial do 85%, con efectos da data de aceptación do cargo.4.—Asignar ao deputado provincial D. YACIN ALBACETE ONDO a dedicación parcial do 79% con efectos da data de aceptación do cargo.5.—Asignar ao deputado provincial D. FIDEL IGNACIO FANICA ZARYOUH a dedicación parcial do 50%, con efectos da data de aceptación do cargo. Os nomeamentos dos membros da Corporación para estes cargos deberán ser aceptados expresamente por aqueles tal e como dispón o citado artigo 13 do ROF. De ser así terá que comunicarse esta circunstancia ó Pleno na seguinte sesión ordinaria. O custo total do período comprendido entre o 04/08/2023 e o 31/12/2023 ascende a 146.587,27 € en concepto de retribucións e a 48.227,22 € en concepto de seguridade social, cantidades que se imputarán ás aplicacións orzamentarias 23/900.9120.100.00 e 23/900.9120.160.01. Unha vez aprobado o réxime de dedicacións exclusivas corresponde ó Presidente o nomeamento dos membros da Corporación que pasarán a desempeñar os devanditos cargos. Este acordo será publicado na forma prevista no apartado 5 do artigo 75 da LBRL, e no portal de transparencia da Deputación, en cumprimento do estipulado no artigo 8.1 f) da Lei 19/2013, de 9 de decembro. O Presidente informará ó Pleno con carácter trimestral do transcrito nesta moción. Estas indemnizacións serán as actualmente vixentes, cuxos importes veñen recollidos nas bases de execución do orzamento: Tal e coma establecen as Bases de execución do vixente orzamento provincial, todos os membros da Deputación terán dereito a percibir indemnizacións polos gastos efectivos ocasionados no exercicio dos seus cargos segundo as normas de aplicación xeral nas administracións públicas, contidas basicamente no Real decreto 462/2002, de 24 de maio, e actualizacións posteriores (a última orde HFP/792/2023, de 12 de xullo) e orde de 8 de novembro de 1994, sobre xustificación, quedando todos incluídos no grupo I para efectos de axudas de custo, todo isto con fundamento no artigo 75-4 da Lei 7/85, de 2 de abril, Reguladora das Bases de Réxime Local, artigo 13.5 do Regulamento de organización, funcionamento, e réxime xurídico das entidades locais, aprobado polo Real decreto 2568/86, de 28 de novembro, e artigo 225.2 1 da Lei 5/97, de 22 de xullo, de Administración Local de Galicia, así como o Regulamento orgánico da Deputación e a normativa propia desta Institución. Efectuarase segundo a normativa de carácter xeral anteriormente indicada para as administracións públicas, mediante conta rendida pola persoa interesada, á que se unirán os xustificantes que sexan necesarios en cada caso. Dado que a determinación do número, características e retribucións do persoal eventual corresponde ó Pleno da Corporación Provincial ó comezo do seu mandato, de conformidade co previsto no artigo 176 do Real decreto lexislativo 781/86, de 18 de abril, polo que se aproba o Texto Refundido de disposicións legais vixentes en materia de réxime local, e artigo 104 e 104 bis da Lei 7/1985, de 2 de abril, proponse a aprobación da relación de postos de traballo de persoal eventual, de confianza e asesoramento especial da Presidencia, nos termos que se detallan no seguinte cadro: O custo salarial total para este ano 2023, por catro meses e vinte oito días, ascende a 390.238,60 € en concepto de retribucións, e a 123.705,63 € en concepto de seguridade social, cantidades que se imputarán ás aplicacións orzamentarias 23/900.9120.110.00, 23/900.9120.110.01 e 23/900.9120.160.02. Así mesmo e a través deste acordo, o Pleno ratificará os nomeamentos do persoal eventual efectuados por Resolucións de datas 10/07/2023, nº 2023005549, 12/07/2023 nº 2023005559, e 14/07/2023 nº 2023005650, con efectos que se precisan no seguinte cadro e con cargo ás previsións da relación de postos de persoal eventual da anterior Corporación, e ata o día anterior á celebración deste Pleno organizativo (03/08/2023): Nas resolucións de nomeamentos indicarase o contido das funcións, tarefas ou labores encomendadas, propios dos servizos xerais da Corporación Provincial para a súa posterior inclusión na relación de postos de traballo da Corporación, entendéndose por funcións de confianza ou asesoramento especial aquelas nas que concorran as seguintes circunstancias: a) Asesoramento vinculado ó desempeño e formulación de estratexias e propostas de actuación ou difusión no ámbito das competencias da autoridade que efectuou o nomeamento, o apoio que supoña unha colaboración de carácter reservado. b) Non estar reservadas a persoal funcionario. c) Especial dedicación e dispoñibilidade horaria. Estas retribucións serán actualizadas en función do establecido na Lei de Orzamentos xerais do Estado de cada ano. Este acordo será publicado na forma prevista no apartado 5 do artigo 104 bis da LBRL, e no portal de transparencia da Deputación en aplicación do sinalado no artigo 8.1 f) da Lei de Transparencia. Os nomeamentos do persoal eventual, tamén serán obxecto de publicación nos lugares que se determinan no apartado anterior. Por último, o Presidente da Deputación informará ó Pleno con carácter trimestral do número, características e retribucións do persoal eventual. O que lle comunico a Vde. para o seu coñecemento e efectos, coa salvidade que establece o art.206 do RD 2568/86, de 28 de novembro. Pontevedra, 8 de agosto de 2023. O Secretario (Asinado dixitalmente na data que figura á marxe) Contra este acordo, que pon fin á vía administrativa, poderá interpoñer recurso potestativo de reposición perante o mesmo órgano que o ditou, no prazo dun mes a partir do día seguinte ó desta notificación (artigos 112 e 124 da Lei 39/2015, de 1 de outubro, de Procedemento Administrativo Común das Administracións Públicas) ou ben, directamente, recurso contencioso-administrativo perante o Xulgado do Contencioso-Administrativo de Pontevedra segundo o disposto no artigo 8 da Lei 29/1998, de 13 de xullo, Reguladora da Xurisdición Contencioso-Administrativa e, todo iso, no prazo establecido no artigo 46 da citada Lei. Todo iso sen prexuízo de que poida utilizar calquera outro recurso que estime conveniente.